Oficialusis leidinys L 003 , 07/01/1997 p. 0009 - 0024



Komisijos sprendimas 1996 m. gruodžio 12 d. iš dalies keičiantis Tarybos sprendimą 79/542/EEB ir Komisijos sprendimus 92/160/EEB, 92/260/EEB ir 93/197/EEB dėl laikino registruotų arklių įvežimo ir importo į Bendriją iš Pietų Afrikos (tekstas svarbus EEE) (97/10/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač jos 12 straipsnio 2 dalį, 13 straipsnio 2 dalį, 14, 15, 16 straipsnius ir 19 straipsnio i punktą, kadangi Pietų Afrika yra įtraukta į Tarybos sprendimo 79/542/EEB dėl trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis, ožkas, bei šviežią mėsą ir mėsos produktus, sąrašo sudarymo [2] su paskutiniais pakeitimais, padarytais Komisijos sprendimu 95/624/EB [3], priedo 1 dalį; kadangi vis dėlto šiuo metu arklinių šeimos gyvūnų eksportas iš Pietų Afrikos yra sustabdytas; kadangi Komisijos sprendime 92/160/EEB [4] su paskutiniais pakeitimais, padarytais Sprendimu 95/536/EB [5], nustatyta tam tikrų trečiųjų šalių, iš kurių importuojami arklinių šeimos gyvūnai, regionavimas; kadangi Komisijos sprendime 92/260/EEB [6] su paskutiniais pakeitimais, padarytais Sprendimu 96/279/EB [7], nustatyti laikino registruotų arklių įvežimo gyvūnų sveikatos reikalavimai ir veterinarinis sertifikavimas; kadangi Komisijos sprendime 93/197//EEB [8] su paskutiniais pakeitimais, padarytais Sprendimu 96/279/EB, nustatyti registruotų arklinių šeimos gyvūnų ir veislei arba produkcijai skirtų arklinių šeimos gyvūnų importo gyvūnų sveikatos reikalavimai ir veterinarinis sertifikavimas; kadangi, Pietų Afrikoje atlikus Bendrijos veterinarinį patikrinimą, paaiškėjo, kad gyvūnų sveikatos būklę pakankamai kontroliuoja tinkamos struktūros ir gerai organizuotos veterinarijos tarnybos; kadangi tam tikroms Pietų Afrikos dalims yra būdinga Afrikinė arklių liga; kadangi vis dėlto ilgiau nei penkerius metus Gerosios vilties kyšulio pusiasalis nėra apimtas Afrikinės arklių ligos ir per paskutinius 12 mėnesių nuo šios ligos nebuvo sistemingai skiepijama; kadangi buvo atliekamas visų arklių ir kitų arklinių šeimos gyvūnų iš siūlomos Afrikine arklių liga neapimtos teritorijos tipinio mėginio bei atsitiktinio arklių mėginio siūlomoje stebėjimo ir apsaugos zonoje Vakarų Gerosios Vilties kyšulio provincijoje pirminis serologinis-epidemiologinis Afrikinės arklių ligos monitoringas, kurio rezultatai buvo teigiami, siekiant nustatyti gyvenančių arklinių šeimos gyvūnų populiacijos serologinę padėtį Afrikinės arklių ligos antikūnių atžvilgiu bei arklių encefalozės virusui nustatyti; kadangi tam tikroms Pietų Afrikos dalims yra būdina kergimo liga; kadangi vis dėlto ilgiau nei šešis mėnesius Vakarų Gerosios Vilties kyšulio provincija nėra apimta šios ligos; kadangi Pietų Afrika ilgiau nei šešis mėnesius nėra apimta įnosių, visų rūšių arklių encefalomielito, arklių infekcinės anemijos ir vezikulinio stomatito; kadangi Pietų Afrikos veterinarijos tarnybos garantuoja, kad per 24 valandas telefaksu, telegrama ar teleksu Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų infekcinių arba užkrečiamųjų arklinių šeimos gyvūnų ligų protrūkį ir apie visus arklinių šeimos gyvūnų skiepijimo arba reikiamu laiku – apie importo politikos pakeitimus; Pietų Afrikos veterinarijos tarnybos pateikė tam tikras garantijas dėl laikinai įvežti ar nuolatos importuoti į Bendriją skirtų registruotų arklių; kadangi gyvūnų sveikatos reikalavimai turi būti nustatomi atsižvelgiant į gyvūnų sveikatos padėtį atitinkamoje trečiojoje šalyje; kadangi dėl būtinų judėjimo kontrolės ir karantino reikalavimų Pietų Afrikos pastarasis atvejis yra susijęs tik su registruotų arklių laikinu įvežimu ir importu; kadangi Sprendimai 79/542/EEB, 92/160/EEB, 92/260/EEB ir 93/197/EEB turi būti atitinkamai iš dalies pakeisti; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Pietų Afrikos regionavimas dėl laikino registruotų arklių įvežimo ir jų importo į Bendriją taikomas tada, jei įvykdomos I priedo papildomos garantijos. 2 straipsnis Sprendimo 79/542/EEB priedo 1 dalies skilties "gyvi gyvūnai""Specialiųjų pastabų" Pietų Afrikai skirta "(6)" išnaša pakeičiama "(5)". 3 straipsnis Sprendimo 92/160/EEB priedas iš dalies keičiamas taip: 1) įrašomi šie žodžiai: "Pietų Afrika (3) Keiptauno municipalinis regionas apibrėžiama taip: šiaurinė riba: | Blaauwberg kelias (M14), | rytinė riba: | Koeberg kelias (M14), Plaatekloof kelias (M14), autostrada Nr. 7, autostrada Nr. 1 ir autostrada M5, | pietinė riba: | Ottery kelias, princo Džordžo alėja, Wetton kelias, Riverstone kelias, Tennant kelias, Newlands alėja, Paradise kelias, Union alėja iki Newlands Forestry Station ir per Echo Gorge Of Table Mountain į Camps Bay, | vakarinė riba: | pakrantė nuo Camps Bay iki Blaauwberg kelio";" | 2) įrašoma ši išnaša: "(3) Leidžiamas tik laikinas registruotų arklių įvežimas ir nuolatinis importas į Bendriją." 4 straipsnis Sprendimas 92/260/EEB iš dalies keičiamas taip: 1) I priede įrašomi šie žodžiai: "F grupė Pietų Afrika (1)"; 2) II priede įrašoma: a) "F. Sveikatos sertifikatas laikinam registruotų arklių įvežimui iš F grupės trečiųjų šalių." ; b) šio sprendimo II priedas. 5 straipsnis Sprendimas 93/197/EEB iš dalies keičiamas taip: 1) I priede įrašomi šie žodžiai: "F grupė Pietų Afrika (1)"; 2) II priede įrašoma: a) "F. Sveikatos sertifikatas laikinam registruotų arklių ir veislei arba produkcijai skirtų arklinių šeimos gyvūnų įvežimui iš F grupės trečiųjų šalių." ; b) šio sprendimo III priedas. 6 straipsnis Šis sprendimas skirtas valstybėms narėms. Priimta Briuselyje, 1996 m. gruodžio 12 d. Komisijos vardu Franz Fischler Komisijos narys [1] OL L 224, 1990 8 18, p. 42. [2] OL L 146, 1979 6 14, p. 15. [3] OL L 279, 1996 10 31, p. 33. [4] OL L 71, 1992 3 18, p. 27. [5] OL L 304, 1995 12 16, p. 49. [6] OL L 130, 1992 5 15, p. 67. [7] OL L 107, 1996 4 30, p. 1. [8] OL L 86, 1993 4 6, p. 16. -------------------------------------------------- I PRIEDAS Papildomos garantijos, taikomos Pietų Afrikos regionavimui dėl laikino registruotų arklių įvežimo ir importo į Bendriją 1. Apie toliau išvardytas ligas privaloma pranešti Pietų Afrikoje: Afrikinę arklių ligą (AHS), įnoses, kergimo ligą, visų rūšių arklių encefalomielitą, įskaitant Venesuelos arklių encefalomielitą, arklių infekcinę anemiją, vezikulinį stomatitą, pasiutligę ir juodligę. Visa Vakarų Gerosios Vilties kyšulio provincija pagal Gyvūnų ligų akto nuostatas skelbiama "Afrikinės arklių ligos kontrolės teritorija". Taikant Afrikinės arklių ligos regionavimą, Vakarų Gerosios Vilties kyšulio provincija skirstoma į Afrikinės arklių ligos neapimtą teritoriją, stebėjimo zoną ir apsaugos zoną. Vakarų Gerosios Vilties kyšulio provincijoje Afrikinė arklių liga pagal Gyvūnų ligų akto nuostatas yra "kontroliuojama liga". 2. Regionavimas: 2.1. Afrikinės arklių ligos neapimta teritorija. Keiptauno municipalinis regionas – tai Afrikinės arklių ligos neapimta teritorija, kuri apibrėžiama taip: —šiaurinė riba: | Blaauwberg kelias (M14), | —rytinė riba: | Koeberg kelias (M14), Plaatekloof kelias (M14), autostrada Nr. 7, autostrada Nr. 1 ir autostrada M5, | —pietinė riba: | Ottery kelias, princo Džordžo alėja, Wetton kelias, Riverstone kelias, Tennant kelias, Newlands alėja, Paradise kelias, Union alėja iki Newlands Forestry Station ir per Echo Gorge Of Table Mountain į Camps Bay, | —vakarinė riba: | pakrantė nuo Camps Bay iki Blaauwberg kelio. | 2.2. Afrikinės arklių ligos stebėjimo zona: Afrikinės arklių ligos neapimta teritoriją supa ne siauresnė nei 50 km pločio stebėjimo zona, kuriai priskirti Keiptauno, Vredenburg, Hopefield, Moorreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchell’s Plain ir Strand rajonai ir kurią šiaurėje apriboja Berg Rivier, rytuose –Hottentots Holland Mountains, o pietuose ir vakaruose – pakrantė. 2.3. Afrikinės arklių ligos apsaugos zona: Stebėjimo zoną supa ne siauresnė nei 100 km pločio apsauginė zona, kuriai priskirti Vanrynsdorp, Vredendal, Clanwiliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, vakarų Beaufort ir Murraysburg rajonai. 2.4. Afrikinės arklių ligos apimta zona: Pietų Afrikos teritorijos dalis, esanti už Vakarų Gerosios Vilties kyšulio provincijos ribų. 3. Skiepijimas: 3.1. Afrikinės arklių ligos neapimtoje teritorijoje ir stebėjimo zonoje neleidžiama sistemingai skiepyti. Tačiau nukrypdamas Pietų Afrikos žemės ūkio ministerijos veterinarijos direktorius gali veterinarijos gydytojams leisti skiepyti pagal vakcinos gamintojo nurodymus naudojant registruotą polivalentinę AHS vakciną tuos arklius, kurie turi būti išvežti iš ligos neapimtos teritorijos arba iš stebėjimo zonos už jos išorinių ribų, jeigu paisoma nuostatos, kad tų arklių negalima išvežti iš ūkio tol, kol jie nebus vežami į paskirties vietą už ligos neapimto teritorijos arba stebėjimo zonos ribų. 3.2. Jeigu registruoti arkliai nuo AHS skiepijami ne ligos neapimtose teritorijose ir ne stebėjimo zonoje, registruota polivalentine AHS vakcina pagal vakcinos gamintojo nurodymus tuos arklius skiepija veterinarijos gydytojas ir nuoroda apie skiepijimą turi būti įrašoma pase. 4. Ūkių registravimas ir arklinių šeimos gyvūnų identifikavimas: 4.1. Ligos neapimtoje teritorijoje visus ūkius (ūkis tokia prasme, kaip vartojama Direktyvos 90/426/EEB 2 straipsnio a punkte) identifikuoja, registruoja ir prižiūri tos zonos valstybinis veterinarijos gydytojas. 4.2. Visi ligos neapimtoje teritorijoje esantys arklinių šeimos gyvūnai identifikuojami ir tvarkomi jų dokumentai, kuriuose pateikiama informacija apie gyvūnų judėjimą, sveikatą ir skiepijimo istorija. 5. Judėjimo kontrolė 5.1. Draudžiamas bet koks arklinių šeimos gyvūnų judėjimas iš užkrėstos zonos į apsaugos zoną, į stebėjimo zoną ir į ligos neapimtą teritoriją bei bet koks arklinių šeimos gyvūnų judėjimas iš apsaugos zonos į stebėjimo zoną ir į ligos neapimtą teritoriją ir bet koks arklinių šeimos gyvūnų judėjimas iš stebėjimo zonos į ligos neapimtą teritoriją. 5.2. Tačiau nukrypstant nuo 5.1 punkte nustatytų apribojimų arklinių šeimos gyvūnus, išskyrus registruotus arklius, galima įvežti iš ligos apimtos zonos į apsaugos zoną, stebėjimo zoną ir ligos neapimtą teritoriją, o iš apsaugos zonos į stebėjimo zoną ir ligos neapimtą teritoriją, o iš stebėjimo zonos į ligos neapimtą teritoriją tik Direktyvos 90/426/EEB 5 straipsnio 3 dalyje nustatytomis sąlygomis. 5.2.1. Birželio, liepos ir rugpjūčio mėnesiai – tai mažiausio ligos sukėlėjus pernešančių vabzdžių aktyvumo mėnesiai, kaip reikalaujama Direktyvos 90/426/EEB 5 straipsnio 3 dalies a punkte. 5.2.2. Arklinių šeimos gyvūnai iš karantino išleidžiami juos tinkamai identifikavus. 5.2.3. Be 5.2 punkte pateiktųjų nuostatų, skerstini arklinių šeimos gyvūnai neturi patekti į ligos neapimtą teritoriją, vykdant oficialią veterinarinę priežiūrą, į stebėjimo zoną jie patenka tik skubiam skerdimui nurodytose skerdyklose. 5.3. Tačiau nukrypstant nuo 5.1 punkto nuostatų gali būti leidžiamas registruotų arklių judėjimas iš užkrėstos zonos į apsaugos zoną toliau pateiktomis sąlygomis: 5.3.1. Arklys turi būti identifikuotas pagal jo pasą, kuriame turi būti įrašai apie arklio skiepijimą. 5.3.2. Išleidžiantysis oficialiai paskirtas veterinarijos gydytojas apie arklio judėjimą turi iš anksto pranešti rajono, į kurį arklys vežamas, atsakingam oficialiai paskirtam veterinarijos gydytojui. 5.3.3. Kartu su arkliu turi būti vežamas sertifikatas, kuris yra paso dalis ir kurį arklio kilmės vietoje išdavė oficialiai paskirtas veterinarijos gydytojas (oficialiai paskirtas veterinarijos gydytojas apibrėžtas Direktyvos 90/426/EEB 2 straipsnio h dalyje). 5.3.4. Sertifikate turi būti nurodyta, kad: - arklys buvo kliniškai ištirtas prieš 48 valandas iki išsiuntimo ir kad nebuvo aptikta jokių klinikinių ligos požymių, - per paskutines 15 dienų (kiek galima nustatyti) arklys nekontaktavo su infekcine arba užkrečiamąja liga užsikrėtusiais arklinių šeimos gyvūnais, - arklys nėra kilęs teritorijoje, kurioje nustatyti apribojimai dėl užkrečiamųjų arklinių šeimos gyvūnų ligų, ir atvežtas ne iš ūkio, kuriam buvo nustatyti veterinariniai apribojimai, - arklys nėra atvežtas iš ūkio, kuriame per paskutines 60 dienų buvo nustatytas Afrikinės arklių ligos protrūkis, - ne mažiau kaip prieš 60 dienų ir ne daugiau kaip prieš 24 mėnesius iki patekimo į apsaugos zoną tas arklys veterinarijos gydytojo buvo paskiepytas nuo Afrikinės arklių ligos registruota polivalentine Afrikinės arklių ligos vakcina pagal vakcinos gamintojo nurodymus. 5.4. Tačiau nukrypstant nuo 5.1 punkto nuostatų registruotus arklius iš užkrėstos zonos arba apsaugos zonos galima leisti išvežti į stebėjimo zoną toliau pateiktomis sąlygomis: 5.4.1. Arklys turi būti identifikuotas pagal jo pasą, kuriame turi būti įrašai apie arklio skiepijimą. 5.4.2. Išleidžiantysis oficialiai paskirtas veterinarijos gydytojas apie arklio judėjimą turi iš anksto pranešti rajono, į kurį arklys vežamas, atsakingam oficialiai paskirtam veterinarijos gydytojui. 5.4.3. Kartu su arkliu turi būti vežamas sertifikatas, kuris yra paso dalis ir kurį arklio kilmės vietoje išdavė oficialiai paskirtas veterinarijos gydytojas (oficialiai paskirtas veterinarijos gydytojas apibrėžtas Direktyvos 90/426/EEB 2 straipsnio h dalyje). 5.4.4. Sertifikate turi būti nurodyta, kad: - arklys buvo kliniškai ištirtas prieš 48 valandas iki išsiuntimo ir kad nebuvo aptikta jokių klinikinių ligos požymių, - per paskutines 15 dienų (kiek galima nustatyti) arklys nekontaktavo su infekcine arba užkrečiamąja liga užsikrėtusiais arklinių šeimos gyvūnais, - arklys nėra kilęs teritorijoje, kurioje nustatyti apribojimai dėl užkrečiamųjų arklinių šeimos gyvūnų ligų, ir atvežtas ne iš ūkio, kuriam buvo nustatyti veterinariniai apribojimai, - arklys nėra atvežtas iš ūkio, kuriame per paskutines 60 dienų buvo nustatytas Afrikinės arklių ligos protrūkis, - ne mažiau kaip prieš 60 dienų ir ne daugiau kaip prieš 24 mėnesius iki patekimo į apsaugos zoną tas arklys veterinarijos gydytojo buvo paskiepytas nuo Afrikinės arklių ligos registruota polivalentine Afrikinės arklių ligos vakcina pagal vakcinos gamintojo nurodymus. 5.5. Tačiau nukrypstant nuo 5.1 punkto nuostatų registruotus arklius į ligos neapimtą teritoriją galima leisti išvežti toliau pateiktomis sąlygomis: 5.5.1. Registruotus arklius iš užkrėstos zonos arba apsaugos ar stebėjimo zonos į ligos neapimtą teritoriją galima leisti išvežti toliau pateiktomis sąlygomis: 5.5.1.1. Arklys turi būti identifikuotas pagal jo pasą, kuriame turi būti įrašai apie arklio skiepijimą. 5.5.1.2. Išleidžiantysis oficialiai paskirtas veterinarijos gydytojas apie arklio judėjimą turi iš anksto pranešti rajono, į kurį arklys vežamas, atsakingam oficialiai paskirtam veterinarijos gydytojui. 5.5.1.3. Kartu su arkliu turi būti vežamas sertifikatas, kuris yra paso dalis ir kurį arklio kilmės vietoje išdavė oficialiai paskirtas veterinarijos gydytojas (oficialiai paskirtas veterinarijos gydytojas apibrėžtas Direktyvos 90/426/EEB 2 straipsnio h dalyje). 5.5.1.4. Sertifikate turi būti nurodyta: - arklys buvo kliniškai ištirtas prieš 48 valandas iki išsiuntimo ir kad nebuvo aptikta jokių klinikinių ligos požymių, - per paskutines 15 dienų (kiek galima nustatyti) arklys nekontaktavo su infekcine arba užkrečiamąja liga užsikrėtusiais arklinių šeimos gyvūnais, - arklys nėra kilęs teritorijoje, kurioje nustatyti apribojimai dėl užkrečiamųjų arklinių šeimos gyvūnų ligų, ir atvežtas ne iš ūkio, kuriam buvo nustatyti veterinariniai apribojimai, - arklys nėra atvežtas iš ūkio, kuriame per paskutines 60 dienų buvo nustatytas Afrikinės arklių ligos protrūkis, - ne mažiau kaip prieš 60 dienų ir ne daugiau kaip prieš 24 mėnesius iki patekimo į apsaugos zoną tas arklys veterinarijos gydytojo buvo paskiepytas nuo Afrikinės arklių ligos registruota polivalentine Afrikinės arklių ligos vakcina pagal vakcinos gamintojo nurodymus. 5.5.2. Tačiau nukrypdamos nuo 5.5.1 punkto nuostatų kompetentingos veterinarijos tarnybos gali leisti į ligos neapimtą teritoriją laikinai įvežti registruotus arklius iš stebėjimo zonoje esančio nurodyto ūkio toliau į pateiktomis sąlygomis: 5.5.2.1. Kartu su arkliu vežamas jo pasas. Jame turi būti įrašai apie arklio skiepijimą. 5.5.2.2. Arklys turi būti pažymėtas taip, kad būtų užtikrintas lengvas jo tapatybės patikrinimas ir tuo pačiu įsitikina, jog pasas buvo išduotas būtent šiam gyvūnui. 5.5.2.3. Su pasu pateikiama licencija. Licencija turi būti panaikinta, jei nebevykdomos sąlygos, kuriomis licencija buvo išduota. 5.5.2.4. Arklys nėra grąžintas iš teritorijos, kurioje yra nustatyti apribojimai dėl užkrečiamųjų arklinių ligų, ir nėra atvežtas iš ūkio, kuriam buvo nustatyti veterinariniai apribojimai. 5.5.2.5. Stebėjimo zonoje esantis ūkis yra įtrauktas į tokią pačią monitoringo programą, kokia vykdoma ligos neapimtoje teritorijoje. 5.5.2.6. Arklį leidžiama įvežti tik tą pačią dieną, pradedant dvi valandos po saulėtekio ir baigiant dvi valandos iki saulėlydžio. 5.5.2.7. Arklys laikomas atskirai nuo nelygiavertės sveikatos būklės arklinių šeimos gyvūnų. 5.5.3. Tačiau nukrypdamos nuo 5.5.1 punkto nuostatų kompetentingos veterinarinės tarnybos į ligos neapimtoje teritorijoje esantį nurodytą ūkį gali leisti pakartotinai įvežti registruotą arklį, kuris laikinai buvo išvežtas į stebėjimo zonoje esančius nurodytus ūkius, toliau pateiktomis sąlygomis: 5.5.3.1. Kartu su arkliu vežamas jo pasas. Jame turi būti įrašai apie arklio skiepijimą. 5.5.3.2. Su pasu pateikiama licencija. Licencija turi būti panaikinta, jei nebevykdomos sąlygos, kuriomis licencija buvo išduota. 5.5.3.3. Arklys nėra grąžintas iš teritorijos, kurioje yra nustatyti apribojimai dėl užkrečiamųjų arklinių šeimos gyvūnų ligų, ir nėra atvežtas iš ūkio, kuriam buvo nustatyti veterinariniai apribojimai. 5.5.3.4. Stebėjimo zonoje esantis ūkis yra įtrauktas į tokią pačią monitoringo programą, kokia vykdoma ligos neapimtoje teritorijoje. 5.5.3.5. Arklį iš ligos neapimtos teritorijos į stebėjimo zoną ir atgal leidžiama įvežti tik tą pačią dieną, pradedant dvi valandos po saulėtekio ir baigiant dvi valandos iki saulėlydžio. 5.5.3.6. Arklys laikomas atskirai nuo nelygiavertės sveikatos būklės arklinių šeimos gyvūnų. 6. Monitoringas 6.1. Ligos neapimtoje teritorijoje ir ją supančioje stebėjimo zonoje vykdomas nuolatinis monitoringas. 6.2. Mėnesinis serologinis-epidemiologinis Afrikinės arklių ligos monitoringas atliekamas bent su 60 diagnostikai naudojamų nustatytos tapatybės neskiepytų diagnostikai naudotų arklių, paplitusių po visą ligos neapimtą teritoriją ir stebėjimo zoną, siekiant patvirtinti, kad ligos neapimtoje teritorijoje ir stebėjimo zonoje nėra Afrikinės arklių ligos. Tyrimo rezultatai kas mėnesį perduodami Komisijai. 6.3. Visi arklinių šeimos gyvūnų kritimo atvejai ligos neapimtoje teritorijoje įtariamai dėl infekcines ligos ir visi nustatytos tapatybės diagnostikai naudotų arklių kritimo atvejai tiriami atliekant oficialų kritusių gyvūnų skrodimą, o rezultatai patvirtinami taikant priimtiną diagnostinę procedūra ir perduodami Komisijai. 7. Gyvenimo reikalavimai 7.1. Registruoti arkliai, skirti nuolatiniam importui į Europos bendriją, ligos neapimtoje teritorijoje turi būti laikomi tris mėnesius arba nuo gimimo, jei jie yra jaunesni nei trijų mėnesių, arba jei jie buvo tiesiogiai importuoti iš Europos bendrijos per ankstesnius tris mėnesius. 7.2. Laikinai įvežti į Europos bendriją skirti registruoti arkliai paskutines 60 dienų iki eksporto į Europos bendriją turi būti laikyti ūkiuose, kuriuose atliekama veterinarinė priežiūra: - ligos neapimtoje teritorijoje arba - Europos bendrijos valstybėje narėje, jeigu jie importuojami į ligos neapimtą Pietų Afrikos teritoriją tiesiogiai iš Europos bendrijos valstybės narės, arba - Europos bendrijos laikinam registruotų arklių įvežimui arba nuolatiniam importui patvirtintos trečiosios šalies teritorijoje arba tos teritorijos dalyje pagal Direktyvą 90/426/EEB, jeigu jie buvo tiesiogiai importuoti į ligos neapimtą Pietų Afrikos teritoriją ne mažiau griežtomis sąlygomis nei nustatytos laikinam registruotų arklių įvežimui arba nuolatiniam importui iš atitinkamos trečiosios šalies tiesiogiai į Europos bendrijos valstybes nares. 8. Karantino reikalavimai 8.1. Registruoti arkliai, skirti importuoti arba laikinai įvežti į Bendriją, 40 dienų iki eksporto turi būti laikomi izoliuoti oficialiai patvirtintame nuo užkratą pernešančių vabzdžių apsaugotame karantino punkte. Šis laikotarpis yra privaloma laiko, kurį reikalaujama išgyventi ligos neapimtoje teritorijoje, dalis. 8.2. Izoliavimo laikotarpiu arklys nuo užkratą pernešančių vabzdžių apsaugotoje arklidėje turi būti laikomas ne trumpiau kaip nuo dviejų valandų iki saulėlydžio iki dviejų valandų po saulėtekio kitą dieną. Jeigu arklį būtina pramankštinti, tai turi būti atlikta neišeinant iš pažymėtų karantino patalpų išorės ribų, prižiūrint oficialiai paskirtam veterinarijos gydytojui ir, prieš išvedant arklį iš arklidės, jį apipurškus veiksminga vabzdžius nubaidančia priemone bei visiškai atskyrus nuo arklinių šeimos gyvūnų, kurių nesirengiama eksportuoti ne mažiau griežtomis sąlygomis nei nustatytos laikinam įvežimui ir importui į Europos bendriją. 8.3. Ligos neapimtame Keiptauno municipaliniame rajone kol kas nustatytos dvi tokios karantino įstaigos – Montagu Gardens ir Kenilworth Racecource karantino punktai. Veterinarijos tarnybos įsipareigoja pranešti Komisijai ir valstybėms narėms apie papildomų karantino stočių patvirtinimą. 9. Bandymo reikalavimai 9.1. Izoliavimo laikotarpiu pagal atitinkamų sveikatos sertifikatų reikalavimus atliekamas gyvūnų sveikatos bandymai Afrikinei arklių ligai, kergimo ligai, arklių encefalozei ir bet kokiai kitai ligai nustatyti ir bandymo rezultatai nurodomi sertifikate. 9.2. Visus sveikatos bandymus atlieka akredituota laboratorija. 10. Sveikatos sertifikatą išduoda ir jį pasirašo karantino punkto oficialiai paskirtas veterinarijos gydytojas. 11. Arkliai iš karantino punkto į orlaivį vežami laikantis su apsauga nuo užkratą pernešančių vabzdžių susijusių reikalavimų. Registruoti arkliai orlaiviu gabenami tiesiogiai į Europos bendriją. -------------------------------------------------- II PRIEDAS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- III PRIEDAS " +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------